ଜନଗଣନା ର୍ନିେଶକ ବିଷ୍ନୁପଦ ସେଠୀଙ୍କୁ ସମବାୟ ବିଭାଗର ସଚିବ ଭାବେ ଅତିରିକ୍ତ ଦାୟିତ୍ୱ ଦିଆଯାଇଥିବା ବେଳେ ଇପିକଲ୍ର ସିଏମଡି ସିଜେ ବେନୁଗୋପାଳକୁ ସାଧାରଣ ଉଦ୍ୟୋଗ ବିଭାଗର ପ୍ରମୁଖ ସଚିବ ଭାବେ ଅବସ୍ଥାପିତ କରାଯାଇଛି ।
ଭୁବନେଶ୍ୱର, ଜୁଲାଇ ୩୦( ଓଡ଼ିଶା ଡ଼ଟ୍ କମ୍) ରାଜ୍ୟ ସରକାର କେତେକ ବରିଷ୍ଠ ଆଇଏଏସ୍ ଅଫିସରଙ୍କ ବିଭାଗରେ ଅଦଳବଦଳ କରିଛନ୍ତି ।
ରବିବାର ପ୍ରକାଶିତ ବିଜ୍ଞପ୍ତି ଅନୁସାରେ ପଞ୍ଚାୟତିରାଜ ସଚିବ ପ୍ରଦୀପ କୁମାର ଜେନାଙ୍କୁ ଶକ୍ତି ବିଭାଗ ସହ ସୂଚନା ଓ ଲୋକସଂପର୍କ ବିଭାଗ ଦାୟିତ୍ୱ ଦିଆଯାଇଥିବା ବେଳେ ଖଣି ଓ ଇସ୍ପାତ ବିଭାଗ ସଚିବ ଦେଓରଂଜନ କୁମାର ସିଂଙ୍କୁ ଗ୍ରୀଡକୋ ଓ ଓପିଟିସିଏଲର ସିଏମ୍ଡି ଦାୟିତ୍ୱ ଦିଆଯାଇଛି ।
ସେହିପରି ବିଦ୍ୟାଳୟ ଓ ଗଣଶିକ୍ଷା ସଚିବ ରାଜେଶ ବର୍ମାଙ୍କୁ ଖଣି ଓ ଇସ୍ପାତ୍ ବିଭାଗକୁ ବଦଳି କରାଯାଇଥିବା ବେଳେ ଉଚ୍ଚ ଶିକ୍ଷା ବିଭାଗର ସଚିବ ଅପରାଜିତା ଷଡଙ୍ଗୀଙ୍କୁ ପଞ୍ଚାୟତିରାଜ ବିଭାଗ ସଚିବ ଏବଂ ଚକବନ୍ଦୀ କମିଶନର ଅତିରିକ୍ତ ଦାୟିତ୍ୱ ଦିଆଯାଇଛି ।
ବାଣିଜ୍ୟ ଓ ପରିବହନ ସଚିବ ଗଗନ ଧଳଙ୍କୁ ଉଚ୍ଚ ଶିକ୍ଷା ସଚିବ ସହ ଭୂ-ସଂସ୍କାର କମିଶନର ଅତିରିକ୍ତ ଦାୟିତ୍ୱ ଦିଆଯାଉଥିବା ବେଳେ ପଞ୍ଚାୟତିରାଜ ବିଭାଗ ସ୍ୱତନ୍ତ୍ର ସଚିବ ଉଷା ପାଢୀଙ୍କୁ ବିଦ୍ୟାଳୟ ଓ ଗଣଶିକ୍ଷା ବିଭାଗ ସଚିବ ସହ ବୟନ ଶିଳ୍ପ ଓ ହସ୍ତତନ୍ତ ବିଭାଗର ଅତିରିକ୍ତ ଦାୟିତ୍ୱ ଦିଆଯାଇଛି ।
ଶକ୍ତି ସଚିବ ଜି.ମାଥିଭାଥନଙ୍କୁ ବାଣିଜ୍ୟ ଓ ପରିବହନ ତଥା ସଂସଦୀୟ ବ୍ୟାପାର ସଚିବ ଭାବେ ବଦଳି କରାଯାଇଥିବା ବେଳେ ତାଙ୍କୁଓଏସ୍ଆରଟିସିର ଅଧ୍ୟକ୍ଷ ଭାବେ ଅତିରିକ୍ତ ଦାୟିତ୍ୱ ଦିଆଯାଇଛି ।
ନିର୍ଦ୍ଦେଶକ ଏବଂ ପଂଚାୟତିରାଜ ବିଭାଗ ସ୍ୱତନ୍ତ୍ର ପ୍ରକଳ୍ପ ନିର୍ଦ୍ଦେଶକ ଚିତ୍ରା ଅରୁଗମ୍ଙ୍କୁ ତୃପ୍ତି ଓ ଏନ୍ଆରଏଲ୍ଏମ୍ ନିର୍ଦ୍ଦେଶକ ଭାବେ ଅତିରିକ୍ତ ଦାୟିତ୍ୱ ଦିଆଯାଇଛି ।
ସେହିପରି ଶନିବାର ପ୍ରକାଶିତ ଆଇଏଏସ୍ ଓ ବରିଷ୍ଠ ଓଏଏସ୍ ଅଧିକାରୀଙ୍କ ବଦଳି ତାଲିକାରେ କେତେକ ପରିବର୍ତନ କରାଯାଇ ମାଲକାନଗିରି ଜିଲ୍ଲାପାଳ ଭାବେ ବଦଳି ହୋଇଥିବା ବିଷ୍ଣୁ ପ୍ରସାଦ ସାହୁଙ୍କୁ ପୂର୍ବଭଳି ଗୃହବିଭାଗ ଅତିରିକ୍ତ ସଚିବ, ସୋନପୁର ଜିଲ୍ଲାପାଳ ଗଗନବିହାରୀ ସ୍ୱାଇଁଙ୍କୁ ହସ୍ତତନ୍ତ ଓ ବୟନଶିଳ୍ପ ବିଭାଗର ନିର୍ଦ୍ଦେଶକ ଭାବେ ଅବସ୍ଥାପିତ କରାଯାଇଛି ।
ହସ୍ତତନ୍ତ ଓ ବୟନ ଶିଳ୍ପ ନିଦେ୍ର୍ଧଶକ ବିକାଶ ମହାପାତ୍ରଙ୍କୁ ଯୋଜନା ଓ ସମନ୍ୱୟ ବିଭାଗର ଅତିରିକ୍ତ ଶାସନ ସଚିବ, ଏମ୍ ମୁଥୁକୁମାରଙ୍କୁ ମାଲକାନଗିରି ଜିଲ୍ଲାପାଳ ଭାବେ ଅବସ୍ଥାପିତ କରାଯାଇଥିବା ବେଳେ ଜି.ପୁନମ ତାପସ କୁମାରଙ୍କୁ ନୂଆପଡ଼ା ଜିଲ୍ଲାପାଳ ଭାବେ ବଦଳି କରାଯାଇଛିି ।
ଭୁବନେଶ୍ୱର, ମଇ ୪(ଓଡ଼ିଶା ଡ଼ଟ୍ କମ୍) ଲୋକସେବା ଆୟୋଗ ଦ୍ୱାରାପରିଚାଳିତ ୨୦୧୧ ସିଭିଲ ସର୍ଭିସ ପରୀକ୍ଷାରେ କଳାହାଣ୍ଡି ଜିଲ୍ଳା କେସିଙ୍ଗାର ଅନୁପମ ଶାହା ୩୫ ନମ୍ବର ସ୍ଥାନ ହାସଲ କରି ଓଡ଼ିଶା ଟପ୍ପର ହୋଇଛନ୍ତି ।
କେସିଙ୍ଗା ସହରର ୨୬ ବର୍ଷ ବୟସ୍କ ଅନୁପମ ପିଲାବେଳୁ ମେଧାବୀଛାତ୍ର ଥିଲେ । ସେ କେସିଙ୍ଗା ବିଦ୍ୟାପୀଠ ସ୍କୁଲରୁ ମ୍ୟାଟ୍ରିକ ପରୀକ୍ଷାରେ ୯୦ ପ୍ରତିଶତ ମାର୍କ ରଖି ପାସ୍ କରିଥିଲେ ।
ପରେ ଭୁବନେଶ୍ୱର ସ୍ଥିତ ବିଜେବି କଲେଜରୁ ବିଜ୍ଞାନରେ ୯୧ ପ୍ରତିଶତ ମାର୍କ ରଖି ପାସ କରିବା ପରେ ୨୦୦୭ରେ ରାଉରକେଲା ଏନ୍ଆଇଟିରୁ ବିଟେକ୍ ରେ କୃତକାର୍ଯ୍ୟ ହୋଇଥିଲେ ।
ଅନୁପମ ତୃତୀୟ ଥର ଆଇଏଏସ୍ ପାଇଁ ଚେଷ୍ଟା କରି ଏହି ସଫଳତା ପାଇଛନ୍ତି । ଏହା ପୂର୍ବରୁ ସେ ଟିସିଏଲ୍ ରେ କାର୍ଯ୍ୟ କରିଥିଲେ । ଅନୁପମଙ୍କ ବାପା ହେମସାଗର ଶାହା ଜଣେ ଡାକ୍ତର ଓ ମାତା ଯାଜ୍ଞସେନୀ ଜଣେ ଶିକ୍ଷୟିତ୍ରୀ ।
ପରିଶ୍ରମ ବଳରେ ସବୁ କିଛି ହାସଲ କରିହେବ ବୋଲି ସେ କହିବା ସହ ଏହି ସଫଳତା ପାଇଁ ପିତାଙ୍କୁ ଶ୍ରେୟ ଦେଇଛନ୍ତି । ଏହି ସଫଳତାରେ ତାଙ୍କ ଅଞ୍ଚଳରେ ଖୁସିର ଲହରୀ ଖେଳିଯାଇଛି ।
ସେହିପରି ଭୁବନେଶ୍ୱରର ଲକ୍ଷ୍ମୀନାରାୟଣ ମିଶ୍ର ସର୍ବଭାରତୀୟ ସ୍ତରରେ ୫୬ ସ୍ଥାନ ଅଧିକାର କରିଛନ୍ତି । ୟୁନିଟ ୧ ହାଇସ୍କୁଲରୁ ମ୍ୟାଟ୍ରିକ୍ ପାସ୍ କରିବା ପରେ ସେ ବିଜେବି କଲେଜରେ ଅଧ୍ୟୟନ କରିଥିଲେ ।
ସେ ପ୍ରଥମେ ଭାରତୀୟ ବନସେବା(ଆଇଏଫ୍ଏସ୍) ପରୀକ୍ଷାରେ ସଫଳତା ହାସଲ କରିଥିଲେ ମଧ୍ୟ ପରେ ଭାରତୀୟ ରାଜସ୍ୱ ସେବା(ଆଇଆର୍ଏସ୍) ଅଧିକାରୀ ଭାବେ କାର୍ଯ୍ୟ କରିଥିଲେ । ବର୍ତମାନ ସେ ନାଗପୁରରେ ଆୟକର ବିଭାଗରେ ଟ୍ରେନିଂ ଅଫିସରରେ କାର୍ଯ୍ୟ କରୁଛନ୍ତି ।
ଶହେ ଜଣଙ୍କ ମଧ୍ୟରେ ସ୍ଥାନ ପାଇବାକୁ ଆଶା ରଖିଥିଲେ ଏବଂ ୬୫ ର୍ୟାଙ୍କରେ ରହିଥିବାରୁ ବହୁତ ଖୁସି ବୋଲି ସେ କହିଛନ୍ତି । ଓଡ଼ିଶା କ୍ୟାଡରରେ ରହି ଗରିବ ଲୋକଙ୍କ ସେବା କରିବି ବୋଲି ମିଶ୍ର କହିଛନ୍ତି ।
ନୂଆଦିଲ୍ଲୀ, ମଇ ୪(ଓଡ଼ିଶା ଡ଼ଟ୍ କମ୍) କେନ୍ଦ୍ରୀୟ ଲୋକସେବା ଆୟୋଗ ଦ୍ୱାରାପରିଚାଳିତ ୨୦୧୧ ବର୍ଷର ସିଭିଲ୍ ସର୍ଭିସେସ୍ ପରୀକ୍ଷା ଫଳ ଶୁକ୍ରବାର ପ୍ରକାଶ ପାଇଥିବା ବେଳେ ଏଥିରେ ଓଡ଼ିଶାର ୧୨ ଜଣ କୃତକାର୍ଯ୍ୟ ହୋଇଛନ୍ତି ।
ଏମାନଙ୍କ ମଧ୍ୟରେ ୩୫ ନମ୍ବରରେ ଅନୁପମ ଶାହା, ୪୭ ନମ୍ବରରେ ବେପ୍ରିୟ ବର୍ଦ୍ଧନ, ୫୬ ନମ୍ବରରେ ଲକ୍ଷ୍ମୀନାରାୟଣ ମିଶ୍ର, ୧୧୭ ନମ୍ବରରେ ସୌମ୍ୟା ମିଶ୍ର, ୧୪୪ ନମ୍ବରରେ ସନ୍ତୋଷ କୁମାର ମିଶ୍ର, ୨୪୬ ନମ୍ବରରେ ସୁଧାଂଶୁ ଶେଖର ମିଶ୍ର ।
୨୯୦ ନମ୍ବରରେ ସୁଦୀପ୍ତା ଦାସ, ୩୦୦ ନମ୍ବରରେ ସୌମେନ୍ଦୁ କୁମାର ଦାସ, ୪୯୪ ନମ୍ବରରେ ସଚିନ୍ କୁମାର ମିଶ୍ର, ସମ୍ବିତ ସୌରଭ ନାୟକ, ପ୍ରିୟଙ୍କା ଦାସ ଓ ସୁରେଶ କୁମାର ବେହେରା ।
କୃତକାର୍ଯ୍ୟ ପ୍ରାର୍ଥୀମାନଙ୍କୁ ଆଇଏଏସ୍, ଆଇଏଫ୍ଏସ୍ ଓ ଆଇପିଏସ୍ ତଥା କେନ୍ଦ୍ରୀୟ ସେବା,ଗ୍ରୁପ୍-ଏ, ଗ୍ରୁପ୍-ବି ନିଯୁକ୍ତି ପାଇଁ ତାଲିକାଭୁକ୍ତ କରାଯାଇଛି ।
ମୋଟ ୯୧୦ଜଣ କୃତକାର୍ଯ୍ୟ ହୋଇଥିବା ବେଳେ ସେମାନଙ୍କ ମଧ୍ୟରେ ୪୨୦ ଜଣ ସାଧାରଣ ବର୍ଗର ୫୫ଜଣ ଓବିସି. ୧୫୭ ଜଣ ଏସସି ଓ ୭୮ ଜଣ ଏସ୍ଟି ପରୀକ୍ଷାର୍ଥୀ ଅଛନ୍ତି ।
ଭୁବନେଶ୍ୱର, ମଇ ୨(ଓଡ଼ିଶା ଡ଼ଟ୍ କମ୍) ରାଜ୍ୟ ସରକାର ବୁଧବାର ଆଇଏଏସ୍ ଅଫିସର ସ୍ତରରେ ଅଦଳବଦଳ କରିଥିବା ବେଳେ ପଞ୍ଚାୟତିରାଜ ବିଭାଗ ସ୍ୱତନ୍ତ୍ର ପ୍ରକଳ୍ପ ନିର୍ଦ୍ଦେଶକ ଅରବିନ୍ଦ ପାଢୀଙ୍କୁ କେନ୍ଦ୍ରାଞ୍ଚଳ ଆର୍ଡ଼ିସି ଭାବେ ଅବସ୍ଥାପିତ କରିଛନ୍ତି ।
ଏହାସହ ପାଢୀଙ୍କୁ ଅବକାରୀ କମିଶନର ଭାବେ ଅତିରିକ୍ତ ଦାୟିତ୍ୱ ଦିଆଯାଇଛି । ଖଣି ଓ ଇସ୍ପାତ ସଚିବ ମନୋଜ ଆହୁଜାଙ୍କୁ ବାଣିଜ୍ୟକର କମିଶନର ଭାବେ ବଦଳି କରାଯାଇଥିବା ବେଳେ ତାଙ୍କ ସ୍ଥାନରେ ଡ଼ି.କେ.ସିଂହଙ୍କୁ ଅବସ୍ଥାପିତ କରାଯାଇଛି ।
ସେହିପରି ଶାଶ୍ୱତ ମିଶ୍ରଙ୍କୁ ଓଡ଼ିଶା ଖଣି ନିଗମର ଅଧ୍ୟକ୍ଷ ତଥା ପରିଚାଳନା ନିର୍ଦ୍ଦେଶକ ସହ କ୍ରୀଡ଼ା ବିଭାଗର ସଚିବ ଭାବେ ଏବଂ ପି.କେ.ଜେନା ଙ୍କୁ ସୂଚନା ଓ ଲୋକ ସଂପର୍କ ବିଭାଗର ଅତିରିକ୍ତ ଦାୟିତ୍ୱ ଦିଆଯାଇଛି ।
ଖାଦ୍ୟ ଯୋଗାଣ ଓ ଖାଉଟି କଲ୍ୟାଣ ବିଭାଗ ସଚିବ ମଧୂସୂନ ପାଢୀଙ୍କୁ ସୂଚନା ଓ ପ୍ରଯୁକ୍ତି ବିଭାଗର ସଚିବ ଭାବେ ଅତିରିକ୍ତ ଦାୟିତ୍ୱ ଦିଆଯାଇଛି ।
ଭୁବନେଶ୍ୱର, ଡ଼ିସେମ୍ବର ୧୪(ଓଡ଼ିଶା ଡ଼ଟ୍ କମ୍) ଜଣେ ପୂର୍ବତନ ଆଇଏଏସ୍ ଅଧିକାରୀଙ୍କ ବାଜ୍ୟାପ୍ତ ଘରେ ବୁଧବାର ନର୍ସରୀ ଏବଂ ଚାଷୀ ତାଲିମ କେନ୍ଦ୍ର ଖୋଲାଯାଇଛି ।
ଏହି ଜମିରେ ଏକ କୋଠାଘର ଏବଂ ଫାର୍ମ ହାଉସ୍ ଥିଲା । ଏହି କୋଠା ଘରକୁ ଚାଷୀ ତାଲିମ କେନ୍ଦ୍ର ଓ ଫାର୍ମ ହାଉସ୍କୁ ଉଦ୍ୟାନ କୃଷି ନର୍ସରୀ ଭାବେ ବ୍ୟବହାର କରିବାକୁ ସରକାର ନିଷ୍ପତି ନେଇଛନ୍ତି ।
ଆଜି ଏଠାରେ ଚାଷୀ ଭାଇଭଉଣୀ ମାନଙ୍କ ପାଇଁ ଏକ ତାଲିମ କାର୍ଯ୍ୟକ୍ରମର ଆୟୋଜନ କରାଯାଇଥିଲା ଓ ଏଥିରେ ପ୍ରାୟ ତିନି ଶହ ଚାଷୀ ଯୋଗ ଦେଇଥିଲେ ।
ପୂର୍ବରୁ ଗତ ମାସରେ ଭିଜିଲାନ୍ସ ଦ୍ୱାରାଦଣ୍ଡିତ ପୂର୍ବତନ ଆଇଏଏସ୍ ସଂଜୀବ ରାୟଙ୍କ ବାଜ୍ୟାପ୍ତ ଘରେ ସରକାରୀ ହୋମିଓପ୍ୟାଥି ଡ଼ିସ୍ପେନ୍ସାରୀ ଖୋଲାଯାଇଥିଲା ।
ଭୁବନେଶ୍ୱର, ନଭେମ୍ବର ୨(ଓଡ଼ିଶା ଡ଼ଟ୍ କମ୍) ଆୟବର୍ହିଭୂତ ସଂପତି ଠୁଳ ଅଭିଯୋଗରେ ଭିଜିଲାନ୍ସ କୋର୍ଟରେ ଦୋଷୀ ସାବ୍ୟସ୍ତ ହୋଇଥିବା ପୂର୍ବତନ ଆଇଏଏସ୍ ସଂଜୀବ ରାୟଙ୍କ ବ୍ୟାଜାପ୍ତି ଘରେ ବୁଧବାର ସରକାରୀ ହୋମିଓପ୍ୟାଥି ଡ଼ିସ୍ପେନ୍ସାରୀ ଖୋଲାଯାଇଛି ।
ରାୟଙ୍କ ଗଣ୍ଡମୁଣ୍ଡା ସ୍ଥିତ ଘରେ ଏହି ଡ଼ିସ୍ପେନ୍ସାରୀ ଖୋଲାଯାଇଛି । ଭିଜିଲାନ୍ସ କୋର୍ଟ ଗତ ଅଗଷ୍ଟରେ ତାଙ୍କ ସଂପତି ଜବତ କରିବାକୁ ନିର୍ଦ୍ଦେଶ ଦେଇଥିଲେ । ଏହି ନିର୍ଦ୍ଦେଶ କ୍ରମେ ଗତ ୨୮ ତାରିଖରେ କମିଶନରେଟ ପୋଲିସ ଉକ୍ତ ଘରେ ରହୁଥିବା ଲୋକଙ୍କୁ ବାହାର କରି ସିଲ୍ କରିଥିଲା ।
ଭୁବନେଶ୍ୱର ସ୍ୱତନ୍ତ୍ର ଭିଜିଲାନ୍ସ ଆଲତ ଗତ ଜାନୁୟାରୀ ୨୫ରେ ପୂର୍ବତନ ବୌଦ୍ଧ ଜିଲ୍ଲାପାଳ ତଥା ପୂର୍ବତନ କଟକ ଉନ୍ନୟନ କର୍ତ୍ତୃପକ୍ଷ(ସିଡ଼ିଏ) ଉପାଧ୍ୟକ୍ଷ ରାୟଙ୍କୁ ତିନି ବର୍ଷ ଜେଲ ଦଣ୍ଡାଦେଶ ସହ ଏକ ଲକ୍ଷ ଟଙ୍କା ଜରିମାନା ଆଦେଶ କରିଥିଲେ ।
ରାୟଙ୍କ ବିରୋଧରେ ଅଭିଯୋଗ ହେବା ପରେ ଭିଜିଲାନ୍ସ ପକ୍ଷରୁ ୨୦୦୧ରେ ଚଢାଉ କରାଯାଇଥିଲା ।
ଭୁବନେଶ୍ୱର, ଜାନୁୟାରୀ ୧୩(ଓଡ଼ିଶା ଡ଼ଟ୍ କମ୍) ରାଜ୍ୟ ସରକାର ଗୁରୁବାର ଆଇଏଏସ୍ ଅଧିକାରୀ ସ୍ତରରେ ଏକ ଛୋଟ ଧରଣର ଅଦଳବଦଳ କରିଛନ୍ତି ।
ସାଧାରଣ ପ୍ରଶାସନ ବିଭାଗ ପକ୍ଷରୁ ପ୍ରକାଶିତ ବିଜ୍ଞପ୍ତି ଅନୁସାରେ ଚନ୍ଦ୍ରଶେଖର କୁମାରଙ୍କୁ ଉଚ୍ଚଶିକ୍ଷା ସଚିବ ଭାବେ ଅବସ୍ଥାପିତ କରାଯାଇଥିବା ବେଳେ ଡ଼ି.ଏନ୍.ଗୁପ୍ତାଙ୍କୁ ବିଜ୍ଞାନ କାରିଗରୀ ବିଭାଗ ସଚିବ ଭାବେ ଅବସ୍ଥାପିତ କରାଯାଇଛି ।
ସେହିପରି ବିଜୟ ଆରୋରାଙ୍କୁ ପେନ୍ସନ୍ ଅଭିଯୋଗ, ଅମ୍ବିକା ମିଶ୍ରଙ୍କୁ ଉତ୍ତରାଞ୍ଚଳ ରାଜସ୍ୱ କମିଶନର ଓ ପ୍ରଦୀପ ଜେନାଙ୍କୁ ସୂଚନା ପ୍ରଯୁକ୍ତି ବିଭାଗର ଅତିରିକ୍ତ ଦାୟିତ୍ୱ ଦିଆଯାଇଛି ।
